VI Praefatio. 



Carex aliaque contemplari velint. Caeterum si systematicae coordinationis rationes invenire quandoque 

 difficilius erat , geographicam substituere subinde praeferendum erat ; in lioc nempe omnis coordinationis 

 specierum cardo vertitur, ut perspicuitas, brevitas cum clara notarum — sint hae naturales uti dicunt aut 

 artificiales — distinctione usum reddat faciliorem. 



In generum constructione non semper normae quamvis illustrissimorum virorum in usum vocatae sunt 

 sed nunc genera recentius condita plane neglecta et ad exemplum aliorum cum aliis conjuncta manserunt. 

 Vix naturae creatricis methodo consentaneum videtur, genera laevibus characteribus nixa statuere ; hinc 

 saepius tali methodo constructa genera tantum sectionem valorem tenent, uti apparet in generibus Pani- 

 cum, Andropogon, Scleria, Cyperus, Carex aliisque. Caeterum fatendum, quandoque in admissis generibus 

 minus consequenter actum et v. c. Eleocharis , Isolepis , Fimbristylis aliaque adoptata fuisse , quae rectius 

 forte permansissent conjuncta. Si vero quidam conjunctionem vel separationem vituperent, facili negotio 

 characteres generum in valorem sectionum vel vice versa sectionum in illum generum possunt transmutari. 

 De speciebus quoad autoritatem specificam adhuc dubiis et nunc ab autoribus admissis nunc cum aliis con- 

 junctis non raro a communi sententia discessi. Ubi nempe consensus specierum cognatarum nondum dis- 

 seminationis experientia vel formarum diversarum transitu sensim in primitivam originalem est probatus 

 simulquc descriptiones observatorum fide dignissimorum diversitates majoris momenti signant , formis satis 

 diversis specierum dignitatem servare, quam vice versa species bene distinctas sub synonymorum farragine 

 oblivioni tradere praeferendum censui. Hinc etiam interdum forsan vix evitari potuit, quin species breviter 

 et obscurius ab autoribus descriptae sub titulo et nomine novarum in nostro opere sint designatae. 



Librorum et synonymorum tituli, quibus plurima opera satis abundant , parce et eo tantum sunt ad- 

 ducti , quantum ad errores evitandos necessarium videbatur. Cum Trinlo consentio qui (in praefatione ad 

 Clavem Agrostographiae antiquioris p. VI.) dicit : „Wir werden anerkennen miissen, dass jener lange Syno- 

 nymum Appendix jeder Seite unsrer Biicher nur als eine iiberfliissige , ja wohl lastige Zugabe betrachtet 

 und die Nothwendigkeit erkannt werden wird , diese Wortfluth in ein besonderes gelehrtes Archiv- 

 Souterrain ab- und zusammen zu leiten, zu dem dann jedem, dem daran gelegen, der Zugang offen steht." 

 Icones meliores et herbaria ab aliis nondum allata saepius citantur. 



Diagnoses, aeque vitata nimia brevitate ac fatigante verborum copia, componere studium erat, ita ut 

 imaginem plantae correctam et facile cognoscendam sistant. 



Quod tandem attinet ad denominationes plantarum , eas quas illis inventores et detectores primum 

 imposuerunt, religiose servare satius visum est, quam addere autoritatem eorum qui facili negotio eas ad 

 alia recentius condita genera retulerunt ; ne vero usus vulgatior turbaretur hunc intactum plerumque reli- 

 qui. Si vero nihil obstabat post speciem ita transpositam inventoris nomen est additum in paranthesi 

 posito nomine generico , sub quo ab eo est vulgata , uti saepius haec res in scriptis tractatur. Ubi nomen 

 sic dictum triviale mutatam est, nomen autoris parenthesi est inclusum quod signo est detectionem plantae 

 illi non debere. 



Licet strenue probeque studerem, ut quod mihi proposueram in scribendo hoc libro , ut nempe col- 

 lectione , compositione et ordinatione omnium rerum , quae nobis de Glumacearum familia industria et dili- 

 gentia priorum et novissimorum Botanicorum innotuere, in commodum doctorum virorum — quamvis meritis 

 dehac scientiae nostrae parte multo me superantium — quasi uno nutu in conspectum ducerem, meumque — 

 quod sentio quam sit exiguum — ad augmentum scientiae amabilis contriburem, simulque minus in Agrosto- 

 graphia versatis vel a supellectile literaria remotis viam ad investigationes ulteriores aperirem et plana- 

 rem, nemo tamen me ipso minus ignarus est imperfectae et lacunosae hujus opusculi constructionis. Tamen 

 sperare licebit , ut mihi pro improbo tot annorum labore mercedi sit benigna humanaque et justa erudito- 



